CELEX: 62011TN0663
Language: da
Date: 2011-12-27 00:00:00
Title: Sag T-663/11: Sag anlagt den 27. december 2011 — Spa Monopole mod KHIM — Royal Mediterranea (THAI SPA)

3.3.2012   
            
            
               DA
            
            
               Den Europæiske Unions Tidende
            
            
               C 65/16
            
         Sag anlagt den 27. december 2011 — Spa Monopole mod KHIM — Royal Mediterranea (THAI SPA)
   (Sag T-663/11)
   2012/C 65/30
   Stævningen er affattet på fransk
   
      Parter
   
   
      Sagsøger: Spa Monopole, compagnie fermière de Spa SA/NV (Spa, Belgien) (ved advokaterne L. De Brouwer, E. Cornu og E. De Gryse)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Royal Mediterranea, SA (Madrid, Spanien)
   
      Sagsøgerens påstande
   
   
               —
            
            
               Afgørelse truffet den 20. oktober 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1238/2010-4) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Royal Mediterranea, SA
   
      Det omhandlede EF-varemærke: Et figurmærke, der indeholder ordbestanddelen »THAI SPA« for varer og tjenesteydelser i klasse 16, 41 og 43
   
      Indehaver af de i indsigelsessagen påberåbte varemærker eller tegn: Spa Monopole, compagnie fermière de Spa SA/NV
   
      De påberåbte varemærker eller tegn: Benelux-varemærkeregistreringerne af ordmærkerne »SPA« og »Les Thermes de Spa« for varer og tjenesteydelser i klasse 32 og 42 (nu klasse 44)
   
      Indsigelsesafdelingens afgørelse: Indsigelsen forkastet
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009, idet appelkammeret ikke fandt, at der var lighed mellem »tilvejebringelse af mad og drikke«, der er indeholdt i klasse 43 og omfattet af det ansøgte varemærke, og »mineralvande og kulsyreholdige vande samt andre ikke-alkoholholdige drikke; saft og præparater til fremstilling af drikke«, der er omfattet af ordmærket »SPA«, som er genstand for en Benelux-varemærkeregistrering. Tilsidesættelse af artikel 8, stk. 5, i forordning nr. 207/2009 for så vidt som Fjerde Appelkammer ikke fandt, at der var en »sammenhæng« mellem varemærkerne »SPA« i klasse 32 og »THAI SPA« i klasse 43. Tilsidesættelse af retten til forsvar og af artikel 75 i forordning nr. 207/2009.